****

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA ČEMINAC**

Čeminac, Ulica Matije Gupca 1

OIB:94724152559

KLASA: 400-04/23-01/0004

URBROJ: 2158-11-02-23-1

Čeminac, 14. veljače 2025. godine

**BILJEŠKE**

**UZ FINANCIJSKE IZVJEŠTAJE**

*za razdoblje od 01. siječnja do 31. prosinca 2024. godine*

**I. UVOD**

1. Naziv obveznika: **OPĆINA ČEMINAC**

2. Sjedište obveznika: 31325 Čeminac

3. Adresa sjedišta: Ulica Matije Gupca 1

4. Šifra općine: 064

5. Broj RKP-a: 35450

6. Matični broj: 02541394

7. OIB: 94724152559

8. Razina: 22

9. Razdjel: 000

10. Šifra djelatnosti - NKD 2007: 8411

11. Razdoblje**: 01. 01. – 31. 12. 2024. godine**

**Popis zakonskih i podzakonskih akata koji se izravno odnose na financijsko izvještavanje:**

* Zakon o proračunu
* Zakon o izvršavanju Državnog proračuna Republike Hrvatske za 2024. godinu,
* Pravilnik o proračunskom računovodstvu i računskom planu,
* Pravilnik o financijskom izvještavanju u proračunskom računovodstvu

**Financiranje javnih rashoda izvršeno je na osnovi slijedećih financijsko planskih dokumenata :**

* Proračun Općine Čeminac za 2024. godinu (Službeni glasnik Općine Čeminac broj 11/2024),
* Odluka o 3. izmjenama i dopunama Proračuna Općine Čeminac za 2024. godinu (Službeni glasnik Općine Čeminac broj 12/2024)

Sukladno Okružnici o sastavljanu, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne ( regionalne ) samouprave za razdoblje od 1. siječnja do 31. prosinca 2024. godine Klasa: 400-02/24-01/19 Urbroj: 513-05-03-25-4 od 14. siječnja 2025. godine predaje se izvještaj razine 22 u zadanom roku do 17. veljače 2025. godine.

**Sastavljeni su slijedeći financijski izvještaji :**

* Bilanca na Obrascu: BIL,
* Izvještaj o prihodima i rashodima, primicima i izdacima na Obrascu: PR-RAS,
* Izvještaj o rashodima prema funkcijskoj klasifikaciji na Obrascu: RAS-funkcijski,
* Izvještaj o promjenama u vrijednosti i obujmu imovine i obveza na Obrascu: P-VRIO,
* Izvještaj o obvezama na Obrascu: OBVEZE

 ***I. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA (PR-RAS)***

***Bilješka uz šifre X678 i Y345***

*Ukupni prihodi i primici ostvareni su u iznosu od 2.651.846,65 € (šifra X678)*

*Ukupni rashodi i izdaci ostvareni su u iznosu od 2.832.794,95 € (šifra Y345)*

***Bilješke uz šifru 61*** *– Prihodi od poreza i prireza na dohodak, poreza na korištenje javnih površina, poreza na promet nekretnina, porez na potrošnju alkoholnih i bezalkoholnih pića*

***Bilješke uz šifru 63*** *– Pomoći iz inozemstva i od subjekata unutar općeg proračuna odnose se na prihod od fiskalnog izravnanja, pomoći za fiskalnu održivost vrtića (kao proračunskog korisnika), prihode od Projekta Zaželi – faza 3, kapitalne pomoći iz državnog proračuna za nabavu nefinancijske imovine te pomoći HZZ-a (javni radovi).*

***Bilješke uz šifru 64*** *– Prihodi od imovine većinom se odnosi na prihoda od zakupa i iznajmljivanja imovine, koncesije te na prihode od naknada za ceste te su u odnosu na prošlu godinu izvršeni za 1,4 % više.*

***Bilješke uz šifru 65*** *– Prihodi od upravnih i administrativnih pristojbi, pristojbi po posebnim propisima i naknadama. 94 % ovih prihoda odnosi se na prihode od komunalne naknade. Isti su ostvareni u nešto većem iznosu u odnosu na prethodnu godinu.*

***Bilješke uz šifru 68*** *– Kazne, upravne mjere i ostali prihodi.*

***Bilješke uz šifru 71*** *– Prihod od prodaje materijalne imovine – prirodnih bogatstava – odnose se na prodaju poljoprivrednog zemljišta na području općine a u vlasništvu RH*

***Bilješke uz šifru 31*** *– Rashodi za zaposlene odnosi se na zaposlene u Općinskoj upravi, komunalnom pogonu, Programu Javnih radova, projektu Zaželi te sezonske radnike i ostvareni su u odnosu na prošlu godinu u 42,4 % većem iznosu.*

***Bilješke uz šifru 32*** – *Materijalni rashodi većinom se odnose na redovno funkcioniranje općine i komunalnog pogona te troškove sudskih postupaka zbog prošlogodišnjeg nefunkcioniranja općine, zaostalih računa, velikog broja zaplijene od strane nezakonito ovršenih osoba prethodnih godina.*

***Bilješke uz šifru 34*** *– Financijski rashodi odnose se većinom na redovne kamate za primljeni dugoročni kredit*

***Bilješke uz šifru 37*** *– Naknade građanima i kućanstvima na temelju osiguranja i druge naknade, odnose se na sufinanciranje cijene prijevoza srednjoškolcima, stipendije, jednokratne naknade, te na isplatu*

*uskrsnica i božićnica umirovljenicima, pomoći za novoosnovane brakove, pomoć za opremu za novorođenu djecu te subvencioniranje stambenih kredita po Ugovorima sklopljenim prijašnjih godina, a sve u skladu sa Programom.*

***Bilješke uz šifru 38*** *– Ostali rashodi – odnose se na tekuće donacije u novcu udrugama i neprofitnim organizacijama sa područja općine, a prema sklopljenim ugovorima o financiranju.*

***Bilješke uz šifru 42*** *– Rashodi za nabavu proizvedene dugotrajne imovine – odnosi se na investicijska ulaganja i rekonstrukciju nekretnina u vlasništvu općine kao što su kuće oproštaja, spomenici, parkirališta, dječja igrališta, nogostupi, javna rasvjeta, te na nabavu uredske opreme, te uređaja i strojeva za posebne namjene i slično.*

**UKUPNI PRIHODI I PRIMICI- (šifra X678) IZNOSE 2.651.846,65 €**

**UKUPNI RASHODI I IZDACI – (šifra Y345) IZNOSE 2.832.794,95 €**

**VIŠAK PRIHODA I PRIMITAKA – (šifra X005) IZNOSI 180.948,30 €**

**VIŠAK PRIHODA I PRIMITAKA**

 **– PRENESENI – (šifra 9221-9222) IZNOSI 808.031,06 €**

**VIŠAK PRIHODA I PRIMITAKA RASPOLOŽIV U**

**SLJEDEĆEM RAZDOBLJU (šifra X006) IZNOSI 627.082,76 €**

***II. BILJEŠKE UZ BILANCU (BILANCA)***

U Bilancu su uneseni podaci iz Glavne knjige. Jednakosti među pojedinim pozicijama Bilance proizlaze iz propisanih knjigovodstvenih evidencija tako da je Šifra B001 Imovina = Šifra B003 Obveze + Vlastiti izvori.

Iznosi na bilančnim pozicijama – Nefinancijske imovine nije iskazano isto financijsko stanje kao u pomoćnoj knjizi Popis dugotrajne imovine te se za isto mora odraditi dubinska provjera od 2015. godine.

Za ispravak vrijednosti dugotrajne imovine korištene su stope propisane prema važećem Pravilniku o računovodstvu i računskom planu za proračune.

***Bilješka uz šifru B001*** – Imovina se sastoji od Neproizvedene dugotrajne imovine, Proizvedene dugotrajne imovine, Sitnog inventara, Dugotrajne nefinancijske imovine u pripremi, Financijske imovine, Potraživanja za dane zajmove, Dionice i udjele u glavnici, Potraživanja za prihode poslovanja.

**Bilješka uz šifru B003** – Obveze i vlastiti izvori sastoje se od Obveza za rashode poslovanja, nabavu nefinancijske imovine, obveze za kredite i zajmove, Vlastitih izvora iz proračuna te Viška prihoda poslovanja.

***III. BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI***

Funkcijski se klasificiraju rashodi poslovanja i rashodi za nabavu nefinancijske imovine, dok se izdaci za financijsku imovinu i otplatu zajmova ne razvrstavaju funkcijski te se ne uključuju u ovaj izvještaj.

***Bilješke uz šifru 01*** – Opće javne usluge bilježe rast od 11,7 % u odnosu na isto razdoblje 2023. godine

***Bilješke uz šifru 02*** – Obrana (Civilna obrana) nema promjena u odnosu na isto razdoblje 2023. godine

***Bilješke uz šifru 03*** – Javni red i sigurnost (Usluge protupožarne zaštite) bilježe pad od 7 %.

***Bilješke uz šifru 04*** – Ekonomski poslovi (Poljoprivreda) bilježi rast u odnosu na 2023. godinu.

***Bilješke uz šifru 05*** - Zaštita okoliša (Gospodarenje otpadom) bilježi pad u odnosu na 2023. godinu.

***Bilješke uz šifru 06*** – Usluge unaprjeđenja stanovanja i zajednice bilježi rast od 52% iz razloga što se krenulo sa projektiranjem i izvođenjem radova na području općine.

***Bilješke uz šifru 08*** - Rekreacija, kultura i religija bilježe rast od 44,5 %.

***Bilješke uz šifru 09*** – Obrazovanje bilježe rast u odnosu na 2023. godinu

***Bilješke uz šifru 10*** – Socijalna zaštita bilježe rast od 6,5 %.

***IV. BILJEŠKE O PROMJENAMA U VRIJEDNOSTI I OBUJMU IMOVINE I OBVEZA***

U izvještaju o promjenama u vrijednosti i obujmu imovine i obaveza iskazani su događaji koji utječu na neto vrijednost koji nisu direktna posljedica transakcija iskazanih u prihodima i rashodima.

***Bilješke uz šifru 9151*** – Promjene u vrijednosti i obujmu imovine odnose se na primljenu donaciju (računalo) od Ministarstva prostornog uređenja, graditeljstva i državne imovine.

**V. BILJEŠKE UZ IZVJEŠTAJ O OBVEZAMA**

**Stanje obveza 1. siječnja 2024.** (stanje obveza iz Izvještaja o obvezama na 31. prosinca prethodne godine) šifra V001 iznosilo je 1.703.164,54 €

Povećanje obveza u izvještajnom razdoblju šifra V002 iznosilo je 2.364.224,47 €

Podmirene obveze u izvještajnom razdoblju šifra V004 iznosilo je 2.472.114,90 €

***Bilješke uz šifru V006* -** stanje obveza na kraju izvještajnog razdoblja iznosi 1.595.274,11 €

***Bilješke uz šifru V007***– stanje dospjelih obveza na kraju izvještajnog razdoblja iznosi 182.789,87 €, a odnose se većinom na obveze za predujmove

***Bilješka uz šifru V009 - s***tanje nedospjelih obveza na dan 31. prosinca 2024. godine iznosi 1.412.484,24 € od čega 1.134.780,00 € na dugoročni kredit HBOR-a.

Nedospjele obveze odnose se na:

* obveze za režijske troškove i redovne rashode poslovanja
* obveze za nabavu nefinancijske imovinu

.

 Načelnik:

 Danijel Rešetar